# kluchañ
## Brezhoneg
### Etimologiezh

    Diwar an anv-kadarn kluch hag al lostger -añ.

### Verb

kluchañ /ˈklyʃːã/ verb gwan (anv-gwan-verb : kluchet) (displegadur)
* Azezañ evel ur yar, he favioù dindan he c'horf.
** Mont a ra da gluchañ e-doug ar c'hleuz, met a-vec'h kluchet setu krabanoù Fañch war e bluñv. — (Tad Medar, An Tri Aotrou, 1981, p. 54.)
* Diwar-benn tud : bezañ en e gluch, azezañ war e seulioù hep na stokje an daoulin ouzh al leur
** [...], paotred ha merc'hed, kozh ha yaouank, dall, moñs, pe vac'hagnet, darn war flac'hioù, darn-all hep gar ebet ha kluchet en ur c'hased izel war rojoù, [...]. — (Jarl Priel, Va Zammig Buhez, Al Liamm, 1954, p. 54.)
** Menel a ris da sellout outi evel ur genaoueg aet da gluchañ war un torkad linad, rak dirak piv 'ta am boa digoret va c'halon goude merenn ? — (Jarl Priel, Va Buhez e Rusia, Al Liamm, 1955, p. 7.)
** Hi a oa kluchet dirak he mamm, azezet er penn-araok, un disheolier bihan gwenn digor a-us d'he fenn. — (Roparz Hemon, Mari Vorgan, Al Liamm, eil emb. 1975, p. 81.)
** Kavet hon eus Herve ha me, an ozhac'h ouzh hor gortoz, kluchet e gwasked ar roc'h e-kichen ar pont. — (Abeozen, Pirc'hirin Kala-Goañv, Al Liamm, eil emb. 1986, p. 132.)
** Pa voent arru war lein ar pikern e kavjont ar serjant kluchet e-kichen an toull ha poan dezhañ o harz ouzh ar c'housked. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 99.)
** — Feiz ! mamm, lavaret ho poa din en em lakaat klenk ha brav, ha setu perak ez on bet pignet amañ da gluchañ er billig ! — (Marsel Klerg, Faltazi an amzerioù kent, Mouladurioù Hor Yezh, 1999, p. 141.)
** — Eus pelec'h e teu hennezh, Hagrid ? a c'houlennas Ron, kluchet dirak an tan da sellout ouzh ar vi. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 241.)
* kac'hat (war ar maez)
** mont da gluchañ

#### Gerioù heñvelster

* puchañ
* plavañ, yariñ

#### Troidigezhioù

* esperanteg : kaŭri , kaŭriĝi
* galleg : s'accroupir
* ido : squatigar
* katalaneg : arrupir
* okitaneg : agrovar
* saozneg : to squat
* spagnoleg : acuclillar
* svedeg : huka

### Gwelet ivez

* mont en e gluch